open-index/open-wikipedia-markdown huggingface dataset:
Fritz Deelman

**Fritz Deelman** is 'n Afrikaanse James Bond-agtige karakter geskep deur Leon Rousseau in die 1950's.  Die eerste Fritz Deelman-stories is as ’n reeks in *Die Jongspan* gepubliseer en daar het uiteindelik 8 boeke tussen 1956 en 1963 verskyn.

Fritz is 'n luitenant in die Suid-Afrikaanse afdeling van die Internasionale Veiligheidspolisie.  Hy werk onder generaal Pierre Heyns en die liefde van sy lewe is Loeki de Klerk, wie se oom, dokter Toon de Klerk, die hoof van die Geallieerde Mediese Navorsingsentrum in Kaapstad is.

Die karakter van Fritz Deelman is volgens Leon Rousseau, die skrywer van die reeks, gebaseer op die Afrikaanse skrywer Gideon Joubert wat beskou is as Suid-Afrika se eerste "paddaman" (skubaduiker).  Ondersese avonture en skubaduik het in drie van die titels 'n belangrike rol gespeel.

## Boeke in die Reeks 
* Fritz Deelman en die Suidpoolbende (*1956*)
* Fritz Deelman en die Swart Eiland (*1956*)
* Fritz Deelman en die Skepe van Mars (*1957*)
* Fritz Deelman en die Diepsee-duikbol (*1958*)
* Fritz Deelman en die Groen Dood (*1958*)
* Fritz Deelman en die Gori Lama (*1959*)
* Fritz Deelman en die Woestynrowers (*1960*)
* Fritz Deelman en die Ondersese Myn (*1963*)
* Die storie *Fritz Deelman en die Verlate Tuin* is opgeneem in die Storieman-reeks.

### Vertalings 
Van die boeke is in Nederlands vertaal:
* Fritz Deelman en de Zwarte Atoomduikboot (*Fritz Deelman en die Swart Eiland*)
* Fritz Deelman en de Verborgen Zuidpoolbasis (*Fritz Deelman en die Suidpoolbende*)
* Fritz Deelman en de Groene Hel (*Fritz Deelman en die Groen Dood*)
* Fritz Deelman en de Diepzeeduikers (Fritz Deelman en die Diepsee Duikbol*)
* Fritz Deelman en de Ruimteschepen van Mars (Fritz Deelman en die Skepe van Mars*)

## Verwysings
Sanaa

**Sanaa** (Arabies: صنعاء - ook gespel **Sanaʽa** of **Sana**) is die amptelike hoofstad en grootste stad van Jemen. Die stad het in 2004 'n bevolking van 1&nbsp;747&nbsp;627 gehad. Die historiese stadskern van Sanaa is in 1986 deur Unesco as 'n wêrelderfenisgebied gelys. Onder die Jemenitiese grondwet is Sanaa die hoofstad van die land, hoewel die setel van die internasionaal erkende regering na Aden verhuis het na die 21 September-rewolusie. Aden is in Maart 2015 deur president Abdrabbuh Mansur Hadi tot die tydelike hoofstad verklaar. 

## Demografie 
|}
Die bevolkingsgroei van die stad het vanaf die 1960's verder gestyg as gevolg van massale landelike migrasie na die stad op soek na werk en 'n verbeterde lewenstandaard. Sanaʽa was in 2010 die vinnigste groeiende hoofstad ter wêreld met 'n groeikoers van 7%,  terwyl die groeikoers van die land as geheel 3,2% was.  Ongeveer 10% van die bevolking woon in die Ou Stad, terwyl die res in die buite distrikte woon.

## Verwysings 
## Eksterne skakels 
*   Amptelike Unesco-bladsy
Lhasa

**Lhasa** (Tibettaans: ལྷ་ས་གྲོང་ཁྱིར།, Transkripsie: *Lhasa Chongkyir*, [l̥ásə] of [l̥ɜ́ːsə], letterlik: "plek van die Gode"; Vereenvoudigde Chinees: 拉萨; Tradisionele Chinees: 拉薩; pinyin: *Lāsà*; dikwels ook *Lasa*) is die hoofstad en grootste stad van Tibet, 'n outonome gebied van die Volksrepubliek China.

[duimnael|links|Lhasa se naam in [Chinees (links) en Tibettaans (regs)]]
Lhasa het 'n bevolking van 902&nbsp;500 in 2015 gehad en beslaan 'n oppervlakte van 29&nbsp;274&nbsp;km². Lhasa is net noord van die Himalaja aan die Brahmaputra se boloop geleë. Sowat 81,6% van die bevolking is Tibettane, gevolg deur 17% Han-Chinese.

## Eksterne skakels 
*  Amptelike webwerf
Suid-Afrikaanse algemene verkiesing van 1977

Die **Suid-Afrikaanse parlementsverkiesing van 1977** het op 30 November 1977 plaasgevind. Die regerende Nasionale Party onder die leierskap van Eerste Minister John Vorster het weer sy meerderheid verbeter. Die party het 134 setels behaal, 11 meer as 1974, en meer as enige party vantevore.

Die belangrikste opposisieparty was die Progressiewe Federale Party (PFP), opvolger van die Progressiewe Reformisteparty (en vroeër Progressiewe Party), wat 16,7% van die stemme, en 17 setels, behaal het. Die Nuwe Republiekparty (NRP), die opvolger van die Verenigde Party en voorheen die amptelike opposisie, het net 6,1% van die stemme behaal, 31 setels verloor en met net 10 setels beëindig.

De verregse Herstigte Nasionale Party van Jaap Marais het weer geen setels behaal.

## Uitslag 
[duimnael|links|Setels in die [Volksraad van Suid-Afrika na die 1977-verkiesing

]]

## Nasleep 
Minder as 'n jaar na die verkiesing het adv. Vorster op 20 September 1978 om gesondheidsredes bedank. Hy is deur sy partygenoot Pieter Willem Botha opgevolg. Vorster het staatspresident geword, maar in 1979 moes hy as gevolg van sy aandeel in die Inligtingsdebakel bedank.

## Verwysings
FSV 63 Luckenwalde

** FSV 63 Luckenwalde ** is 'n sportklub uit Luckenwalde in die deelstaat Brandenburg in Duitsland. Behalwe sokker, het die klub ook 'n afdeling vir tafeltennis.

## Geskiedenis 
Die klub is in 1963 gestig as 'n samesmelting van die sokkerafdelings van die klubs *BSG Motor Luckenwalde* en *BSG Fortschritt Luckenwalde* onder die naam *TSV Luckenwalde*. Die klub het in 1990 die huidige benaming aangeneem.

### BSG Motor Luckenwalde 
Die klub is in 1906 gestig as *BV 06 Luckenwalde*. Die klub se grootste prestasie was om na 1933 in die Gauliga Berlyn-Brandenburg mee te ding op die hoogste vlak van die Duitse sokkerstruktuur. Die klub het ook in 1924 en 1928 die eindstryd van die Berlynse uitklopbeker gehaal, maar elke slag teen Hertha BSC Berlyn vasgeval.

In 1945 is die klub deur die Geallieerdes ontbind en later herstig as *SG Luckenwalde-Süd*. Hierna is die klub by *ZSG Luckenwalde* ingelyf, maar het later weer onafhanklik geraak as *TEWA Luckenwalde*. Die naam het later verander na *BSG Motor Luckenwalde*.

### BSG Fortschritt Luckenwalde
Die klub is in 1906 as *Luckenwalder TS* gestig. As 'n arbeidersklub het die klub voor 1933 in die ATSB se ligas meegeding en groot sukses behaal. In 1933 is die klub, tesame met alle ander arbeidersorganisasies in die Derde Ryk, deur die Nazi‘s ontbind en in 1934 as *1. Luckenwalder SV* herstig. In 1945 is die klub weer deur die Geallieerdes ontbind en later herstig as *SG Luckenwalde-Nord*. Hierna is die naam verskeie kere verander, eers na *Konsum Luckenwalde*, daarna na *Industrie Luckenwalde* en eindelik na *BSG Fortschritt Luckenwalde*.

## Onlangse ligaposisionering 
## Eksterne skakels 
* Amptelike klubwerf
Bisjkek

**Bisjkek** (Kirgisies: ‏‏Бишкек) is die hoofstad en grootste stad van Kirgisië. Die stad het 'n bevolking van 900&nbsp;000 in 2009 gehad en 'n oppervlakte van 127 km².
Vlag van Botswana

Die **nasionale vlag van Botswana** is op 30 September 1966, toe die land sy onafhanklikheid verkry het, amptelik in gebruik geneem en het die Union Jack vervang. Die vlag vertoon ’n horisontale tweekleur in bane van blou, swart en blou met wit fraiings langs die swart baan. Dit is een van min vlae van Afrikalande wat nóg die Pan-Afrika kleure nóg die kleure van die leidende party gebruik. Die bane aan die wapperkant het ’n amptelike verhouding van 9:1:4:1:9.

## Simboliek 
duimnael|links|’n Wapperende vlag van Botswana
Die kleure van die vlag het kulturele, politieke en streeksbetekenisse. Die ligblou verteenwoordig water — veral in sy vorm van reën, aangesien dit ’n kosbare bron is in Botswana, wat op landbou staatmaak, en weens die droë en dorre klimaat van die Kalahariwoestyn onder reëlmatige droogtes gebuk gaan. Verder verteenwoordig dit die strepe van die sebra, die nasionale dier van Botswana wat die nasionale wapenskild ondersteun. Ten spyte van hierdie nuutgevonde beskerming het Suid-Afrika steeds die Britte onder druk geplaas om hulle toe te laat om Betsjoeanaland tot hul unie te annekseer.

## Ander vlae 

Lêer:Flag of Stellaland (early 1883).svg|  Vlag van Stellaland, vroeg in 1883
Lêer:Flag of Stellaland (1883-5).svg|  Vlag van Stellaland, 1883 tot 1885
Lêer:Flag of the United Kingdom.svg|1:2   Vlag van die Verenigde Koninkryk (1885–1966)
Lêer:Flag of the President of Botswana.svg|Standaard van die President van Botswana
Lêer:Ensign of the Botswana Defence Force Air Wing.svg|Vaandel van die Lugmag van Botswana

## Sien ook 
## Verwysings 
## Eksterne skakels 
*  Botswana by *Flags of the World*
*
Tasjkent

**Tasjkent** (Oesbekies: *Toshkent*; Russies: Ташкент; beteken 'klip-stad' in Turkse tale) is die hoofstad en grootste stad van Oesbekistan in die oostelike deel van die land, naby die grense met buurlande Kazakstan, Kirgisië en Tadjikistan. . Die stad het 'n bevolking van 2&nbsp;140&nbsp;486 (waarvan sowat 20% Russe is) in 2008 gehad en 'n oppervlakte van 334,8 km². Vandag is Tasjkent die vierde grootste stad in die voormalige Sowjetunie.

Voor die invloed van Islam in die 8ste eeu nC begin het, is Tasjkent in die vroeë geskiedenis deur die Sogdiese en Turkse kulture beïnvloed. Na die vernietiging daarvan deur Genghis Khan in 1219, is die stad herbou en het voordeel getrek uit die syroete. Van die 18de tot die 19de eeu het die stad 'n onafhanklike stadstaat geword voordat dit weer deur die Khanaat van Kokand verower is. Baie van die historiese geboue is tydens die sosialistiese rewolusie in 1917 en tydens 'n groot aardbewing in 1966 vernietig.

## Demografie 
In 2017 is altesaam 43.900 kinders gebore. Die geboortesyfer is 18,2 % en is dus die laagste in Oesbekistan. In dieselfde tydperk is 16 500 mense dood. Die sterftesyfer is 6,9 %. Dit is die hoogste in Oesbekistan. Die natuurlike bevolkingsaanwas is +27.400 mense, of + 11.3 % en is dus die laagste in die hele Oesbekistan.

## Susterstede 
## Verwysings
Tbilisi

**Tbilisi** (Georgies: თბილისი, [ˈtʰbilisi], ), in sommige tale steeds bekend onder sy voor-1936 naam **Tiflis** (ტფილისი, ''t'pilisi'', [tʼpʰilisi]), is die hoofstad van Georgië. Met 'n bevolking van 1,15 miljoen in 2010 en 'n oppervlakte van 726&nbsp;km² (waarvan 70&nbsp;km² beboude gebiede) is dit die grootste en mees bevolkte stad in die land.

## Geografie 
### Geografiese ligging 
duimnael|links|Tbilisi se historiese stadsentrum
Tbilisi is in die sentrale gedeelte van die Kaukasus-landengte in Oos-Georgië geleë. Dit strek oor 'n afstand van 21 kilometer langs die Koera-rivier (Georgies *Mtkwari*). Die stad word in die weste deur die bergpiek Mtazminda, in die ooste deur die Machata-heuwelketting, in die suide deur die Mtabori- en Solalaki-gebergtes begrens. Vanweë sy bergagtige reliëf is die stadsgebied teen hoogtes van tussen 380 en 727 meter bo seevlak geleë. Talle woonbuurte is op terrasse teen die skuinstes van berghellings gebou.

As hoofstad van Georgië is Tbilisi aan die nege administratiewe distrikte van die land gelykgestel.

### Klimaat 
Tbilisi is in 'n gematigde subtropiese klimaatstreek met min bewolktheid en 'n gemiddeld van meer as 2&nbsp;100 sonskynure regdeur die jaar. Die gemiddelde jaarlikse temperatuur is 12,6&nbsp;°C, met uiterstes van -23&nbsp;°C in die winter- en 40&nbsp;°C in die somermaande.

Die gemiddelde jaarlikse reënval is tussen 450 en 650&nbsp;mm, waarby Mei die natste maand van die jaar is. Swaar donderbuie sak hoofsaaklik in Mei en Junie oor Tbilisi uit. Sneeuvalle van tussen 1 en 10 sentimeter kom in die algemeen tussen November en April voor, tog kan sneeulae uiterstes van tussen 30 en 40&nbsp;sm bereik.

### Natuurverskynsels 
Georgië is in 'n seismies aktiewe gebied geleë sodat ook Tbilisi verskeie kere deur aardbewings geraak is. Die laaste groot aardskudding, wat 4,8 op die Richterskaal gemeet het, het Tbilisi op 25 April 2002 geruk en ses menselewens geëis. Meer as 10&nbsp;000 geboue is beskadig, hoofsaaklik in ouer stadsdele soos Mtazminda, Tsjoeghoereti, Isani en Krtsanisi, en meer as 60 miljoen VSA-$ se skade is aangerig.

## Sport 
Die Georgiese nasionale rugbyspan speel die meeste van sy tuiswedstryde óf op die Boris-Paitsjadse-Dinamo-arena óf op die Micheil-Mesj-stadion. In die stad is ook die Georgiese Rugbyunie se hoofkantoor geleë.

## Verwysings 
## Eksterne skakels 
*  
*  Amptelike webwerf
*
Thimphu

**Thimphu** (Dzongkha: ཐིམ་ཕུག།; voorheen gespel as **Thimbu**  of **Thimpu**) is die hoofstad en grootste stad van Bhoetan. Die stad het 'n bevolking van 79&nbsp;185 in 2005 gehad en 'n oppervlakte van 26,14 km². Dit is in die westelike sentrale deel van Bhoetan geleë, en die omliggende vallei is een van Bhoetan se dzongkhags, die Thimphu-distrik. Die antieke hoofstad Punakha is in 1955 as hoofstad vervang deur Thimphu, en in 1961 is Thimphu deur die 3de Druk Gyalpo Jigme Dorji Wangchuck tot die hoofstad van die Koninkryk van Bhoetan verklaar.

Die stad strek in 'n noord-suid rigting op die wesoewer van die vallei gevorm deur die Raidāk-rivier, wat in Bhoetan bekend staan as die Wang Chuu of Thimphu Chuu. Thimphu is die vierde hoogste hoofstad ter wêreld op hoogte en wissel in hoogte van 2,248 meter tot 2,648 meter. Ongewoon vir 'n hoofstad, het Thimphu nie 'n eie lughawe nie, maar is afhanklik van die Paro-lughawe wat per pad oor sowat 54 kilometer verbind is.

Thimphu, as die politieke en ekonomiese sentrum van Bhoetan, het 'n dominante landbou- en veebasis, wat 45% van die land se BNP bydra. Toerisme, hoewel dit 'n bydrae tot die ekonomie lewer, word streng gereguleer, wat poog om 'n balans tussen die tradisionele, ontwikkeling en modernisering handhaaf. Thimphu bevat die meeste van die belangrike politieke geboue in Bhoetan, waaronder die Nasionale Vergadering van die nuutgestigte parlementêre demokrasie en Dechencholing-paleis, die amptelike woning van die Koning, noord van die stad. Thimphu word gekoördineer deur die 'Thimphu Struktuurplan', 'n Stedelike Ontwikkelingsplan wat in 1998 ontwikkel het met die doel om die brose ekologie van die vallei te beskerm. Hierdie ontwikkeling word voortgesit met finansiële hulp van die Wêreldbank en die Asiatiese Ontwikkelingsbank.

Die kultuur van Bhoetan word volledig weerspieël in Thimphu in literatuur, godsdiens, gebruike en nasionale kleredrag, die kloosterpraktyke, musiek en dans, en in die media. Tshechu is 'n belangrike fees wanneer maskerdanse, algemeen bekend as Cham-danse, in die binnehowe van die Tashichho Dzong in Thimphu opgevoer word. Dit is 'n vierdaagse fees wat elke jaar in September of Oktober gehou word, op datums wat ooreenstem met die Bhoetanese kalender.

## Galery 

The capital city o galleryfull.jpeg|Uitsig op Thimphu
Thimphu.jpg|Kinders met die koninklike paleis op die agtergrond
Memorial_Chorten-Thimphu-feve.jpg|Chorten herdenkingteken voor koning Jigme Dorji Wangchuk in Thimphu
Thimphu from Buddha point.jpg|Thimphu, van Buddhapunt af gesien

## Verwysings
Colombo

**Colombo**, of somtyds in Afrikaans: **Kolombo**, (Singalees: කොළඹ, *Kolamba*, [ˈkəlɐmbɞ]; Tamil: கொழும்பு, *Kozhumpu*, [koɻumbu]) is die kommersiële hoofstad en grootste stad van Sri Lanka. Die stad het 'n bevolking van 752&nbsp;993 in 2011 gehad en beslaan 'n oppervlakte van 37,31&nbsp;km². Dit is noordwes van die administratiewe hoofstad Sri Jayawardenepura Kotte langs die weskus aan die Indiese Oseaan geleë.

## Sport 
Colombo beskik met Colombo Krieketklubveld, Paikiasothy Saravanamuttu-stadion, R. Premadasa-stadion en Sinhalese Sportklubveld oor vier belangrike toetskrieketstadions. In die stad speel beide die Sri Lankaanse nasionale krieketspan en die Sri Lankaanse nasionale vrouekrieketspan van hulle tuiswedstryde. Op die R. Premadasa-stadion is onder andere wedstryde tydens die Krieketwêreldbeker 1996, die Krieketwêreldbeker 2011, die Kampioenetrofee 2002, die T20I-wêreldbeker 2012 en die gelyktydige T20I-vrouewêreldbeker 2012, asook die Vrouekrieketwêreldbeker 2025 aangebied, terwyl die Sinhalese Sportklubveld vir wedstryde tydens die Krieketwêreldbeker 1996 en die Kampioenetrofee 2002 gebruik is. Albei stadions is ook tydens die T20I-wêreldbeker 2026 gebruik.

## Eksterne skakels 
*  
*    Amptelike webwerf
*
Blue Mountains

duimnael|400px|Die Blue Mountains (2009)

Die **Blue Mountains** is 'n bergagtige streek in Nieu-Suid-Wallis, Australië. Dit grens aan Sydney se metropolitaanse gebied, met die voethoewels wat sowat 50&nbsp;km wes van Sydney af begin. Die gebied begin aan die westekant van die Nepeanrivier en strek wes tot so ver as die Coxrivier.

Digte bloekomwoude gee die lug 'n blou gloed en daarom word hierdie berge die "Blue Mountains" genoem.

Die uitsig oor hierdie Australiese berge met sy inheemse natuurlewe, diep canyons, watervalle en ongerepte struikgewasse is asemrowend. Meer as 92 verskillende spesies bloekombome word in Blue Mountains Nasionale Park verteenwoordig.

'n Belangrike rotsformasie kan by Echo Point gesien word. Volgens die tradisie van Aborigines is drie susters (Meehni, Wimlah en Gunnedoo) hier versteen. Die drie uitstaande rotspunte word dus die Three Sisters genoem.

Die Blue Mountains bestaan hoofsaaklik uit 'n sandsteenplato met skeure van tot 760&nbsp;m diep daardeur. Die hoogste punt van die bergreeks is 1&nbsp;190&nbsp;m bo seevlak. 'n Groot deel van die Blue Mountains is tot 'n wêrelderfenisgebied verklaar en sluit sewe nasionale parkgebiede en 'n natuurreservaat in.

Die Blue Mountains-gebied sluit die plaaslike regeringsgebiede Blue Mountains, Hawkesbury, Lithgow en Oberon in.

## Klimaat 
Die klimaat wissel met die hoogte bo seespieël. By Katoomba (1&nbsp;010&nbsp;m) is die dagtemperatuur in die somer in die 20's met 'n paar dae bo 30 °Celsius). Nagtemperature is gewoonlik in die tiene. In die winter is die temperatuur bedags rondom 12 tot 13 °C, en so laag as  op wolklose nagte en so 2 tot 3 °C op bewolkte nagte. Daar kom sowat twee tot drie sneeuvalle jaarliks voor. In die laer gebiede is dit egter beduidend warmer.

Die reënval is ongeveer 1&nbsp;050&nbsp;mm in die hoogste dele van die Blue Mountains, met baie mistige dae.

## Verwysings
Manama

**Manama** (Arabies: ‏المنامة) is die hoofstad en grootste stad van Bahrein. Die stad het 'n bevolking van 162&nbsp;000 in 2001 gehad en 'n oppervlakte van 30,54&nbsp;km². Manama, 'n belangrike handelsentrum in die Persiese Golf, is die tuiste van 'n baie diverse bevolking. Na periodes van Portugese en Persiese beheer en invalle van die regerende dinastieë van Saoedi-Arabië en Oman, het Bahrein hom gevestig as 'n onafhanklike nasie gedurende die 19de eeuse periode van die Britse hegemonie.

Alhoewel dit lyk asof die huidige tweelingstede Manama en Muharraq gelyktydig in die 1300's gestig is, het  Muharraq prominensie gekry vanweë sy verdedigende ligging en was dit dus die hoofstad van Bahrein tot 1337. Manama het die handelsmerkhoofstad geword en was die poort na die hoof Bahrein-eiland.

In die 20ste eeu het die olie-welvaart van Bahrein gehelp om vinnige groei te bevorder en in die negentigerjare het 'n gefokusde diversifiseringspoging gelei tot uitbreiding in ander bedrywe en het dit help om Manama in 'n belangrike finansiële spilpunt in die Midde-Ooste te omskep. Die Bahrein Wêreldhandelsentrum is 'n 240 meter hoë dubbeltoringkompleks geleë in die stad.

Manama is in 2018 deur die Arabiese Liga as die hoofstad van Arabiese kultuur aangewys, en 'n beta-wêreldstad deur die Globalisasie en Wêreldstedenavorsingsnetwerk in 2018.

## Geografie 
Die stad is in die noord-oostelike hoek van Bahrein op 'n klein skiereiland geleë. Soos in die res van Bahrein, is die land oor die algemeen plat (of effens gerol) en droog.

## Verwysings 
## Eksterne skakels 
*
Suid-Afrikaanse algemene verkiesing van 1987

Die **Suid-Afrikaanse parlementsverkiesing van 1987** het op 6 Mei 1987 plaasgevind. Dit is gehou gedurende 'n noodtoestand  (krygswet) wat in 1985 afgekondig is as gevolg van (grootliks) swart opstand teen die apartheidsbeleid.
 
In die aanloop tot die verkiesing breek Wynand Malan weg van die regerende Nasionale Party en saam met Denis Worrall, die terugkerende ambassadeur van Suid-Afrika in Londen, vorm hulle die liberale Onafhanklike Party (OP/IP) op 'n platform van dialoog met die opposisie, insluitende die verbande ANC.

Die Konserwatiewe Party, gestig in 1981 toe dit van die Nasionale Party weggeskeur het onder die leierskap van Andries Treurnicht, het goed gevaar, en word die amptelike opposisie te koste van die Progressiewe Federale Party.

Die regerende Nasionale Party (NP) van Staatspresident P.W. Botha het weer 'n oorweldige oorwinning behaal, maar is vir die eerste keer met 'n regse opposisie gekonfronteer. Die vorige amptelike opposisie, die liberale Progressiewe Federale Party van Colin Eglin, het 6 setels verloor. Die OP/IP van Malan het een setel gewen.

Die ultrakonserwatiewe Herstigte Nasionale Party van Jaap Marais het 'n neerlaag verduur met die opkoms van die KP, en het swaar teruggeval vanaf sy posisie in 1981, en kon weer nie 'n setel wen nie. Sy enigste setel, beset deur Louis Stofberg (wat 'n tussentydse verkiesing in 1985 gewen het), is afgestaan.

Staatspresident Botha het die uitslag as 'n legitimering van sy hervormingsbeleid vertolk.

## Uitslag 
[duimnael|links|Setels in die [Volksraad van Suid-Afrika na die 1987-verkiesing

]]

* Tussen hakies by "Setels" die regstreeks-verowerde setels. By "Verandering" die absolute verandering vanaf die 1981-verkiesing.

## Nasleep 
In Oktober 1987 breek Wynand Malan en Denys Worrall weg en vorm die "Nasionale Demokratiese Beweging" saam met drie wegbrekende parlementariërs van die PFP. In 1989 smelt die PFP, die NDB en die Onafhanklike Party (OP/IP) saam, en vorm die Demokratiese Party, wat later groot sukses in die metropole sou behaal.

## Verwysings
Naypyidaw

**Naypyidaw** (Birmaans: 75px, Transkripsie: *nepranytau*, amptelik *Nay Pyi Taw* en *Naypyitaw*) is sedert 6 November 2005 die hoofstad van Mianmar (Birma) toe dit Yangon vervang het. Die stad het 'n bevolking van 925&nbsp;000 in 2009 gehad en het 'n oppervlakte van 7&nbsp;054,37&nbsp;km². Naypyidaw lê in Sentraal Mianmar (Birma) in die Mandalay-divisie.

## Geskiedenis 
Die geskiedenis van Naypyidaw begin redelik onlangs. Die stad het sy oorsprong in 'n beboste-gebied drie kilometer wes van Pyinmana, waar die konstruksie van die stad in 2002 begin is. Die Staatsraad vir Vrede en Ontwikkeling het minstens 25 ondernemings gehuur om die stad te bou.

Die leër het op 6 November 2005 met die hervestiging van die ministeries van Yangon na Naypyidaw begin.  Vyf dae later, op 11 November, vertrek 'n tweede konvooi met 1 100 vragmotors met elf militêre bataljons en elf ministeries uit Yangon. Die stormloop het gelei tot 'n gebrek aan skole en ander openbare geriewe. Dit het dit vir kinders moeilik gemaak om in die stad groot te word, en het ministers en ander personeel gedwing om 'n rukkie afsonderlik van hul gesinne te woon. Die regering het gesinne aanvanklik verbied om na Naypyidaw te verhuis.  Militêre hoofkwartiere was geleë in 'n aparte deel van die nuwe hoofstad, weg van die regeringsgeboue. Burgers mag nie albei gebiede binnegaan nie en kon slegs hul ondernemings in die aangewese gebiede bedryf.

Op 27 Maart 2006, die nasionale vakansiedag van Mianmar, het meer as 12 000 soldate deur die hoofstad in 'n parade gemasjeer ter geleentheid van die Dag van die Weermag. Op daardie vakansie vier Myanmar die opstand teen die Japannese besetting in Myanmar. Die stad is tydens hierdie seremonie amptelik 'Naypyidaw' genoem. Voor die seremonie het die stad nog nie 'n amptelik vrygestelde naam gehad nie. Daar is aanvanklik na die stad verwys as "die hoofstad naby Pyinmana".

## Galery 

Lêer:Uppatasanti Pagoda.jpg|Uppatasanti Pagoda (westerlike aansig)
Lêer:Naypyidaw -- Uppatasanti Pagoda Plaza at sunset.JPG|Uppatasanti Pagoda by sonsondergang
Lêer:Government luncheon reception in Naypyidaw.jpg|Regering onthaal
Lêer:Zayyarthiri Stadium.JPG|Zayyarthiri Stadion
Lêer:Naypyidaw -- Zoo.JPG|Naypyidaw Dieretuin
Lêer:Naypyidaw Zoo Planetarium.JPG|Planetarium
Lêer:Buddha Gaya Naypyitaw 001.jpg|Thatta Thattaha Maha Bawdi Pagoda
Lêer:Naypyitaw Gems Museum-01.JPG|Naypyidaw Edelgesteente Museum
Lêer:Seagame.jpg|Naypyidaw gasheer vir die 2013 Suidoos-Asië Spele
Lêer:Myanmar-Lower-House-Parliament.jpg|Unie Parlement (Binnekant aansig)
Lêer:Myanmar Foreign Minister San Suu Kyi Addresses Reporters during News Conference with Secretary Kerry following their Bilateral Meeting in Naypyitaw (27131739766).jpg|'n Perskonferensie in Naypyidaw
Lêer:The Prime Minister, Shri Narendra Modi inspecting the guard of honour, at the Ceremonial Reception, in Nay Pyi Taw, Myanmar on September 05, 2017. The President of Myanmar, Mr. U. Htin Kyaw is also seen (2).jpg|'n Sermonieële ontvangs in Naypyidaw

## Bron 
*  Dulyapak Preecharushh, *Naypyidaw: New Capital of Burma*, 2009, White Lotus.  

## Eksterne skakels 
*  
*
Bandar Seri Begawan

**Bandar Seri Begawan** (Jawi: ‏بندر سري بڬاوان) is die hoofstad en grootste stad van Broenei. Die stad het in 2001 'n bevolking van 33&nbsp;026 gehad en 'n oppervlakte van 571 km².
Lene Marlin

**Lene Marlin** (* 17 Augustus 1980) is 'n Noorse musikant. Sy is as Lene Marlin Pedersen op 17 Augustus 1980 in Tromsø, Noorweë gebore.

## Biografie 
Lene Marli is ontdek toe sy by die plaaslike radiostasie NRK Tromsø 'n proefopname gemaak het. So het sy in kontak met EMI Noorweë gekom, waar sy 'n kontrak aangebied is. In Oktober 1998 het haar eerste enkelspeler *Unforgivable Sinner* in Noorweë uitgekom, wat in 'n rekordtempo op nommereen op die Noorse trefferlyste beland het. In drie dae is 50&nbsp;000 eksemplare verkoop; nooit vantevore is daar in Noorweë soveel eksemplare van 'n enkelspeler verkoop nie. Die nommer het in totaal agt weke lank op die trefferlyste geboer. Dit het later ook nommereen in Frankryk geword nadat dit in die rolprent *Mauvaises Fréquentions* gebruik is.

Die tweede enkelspeler, *Sitting Down Here*, het in Februarie 1999 uitgekom en is tot vandag toe haar grootste sukses. In Maart 1999 het Marlin se debuutalbum, *Playing My Game*, verskyn. Ook die album het vreeslik goed verkoop en dit was meteen 'n rede om dit in die res van Europa en Japan uit te bring. Huidig is twee miljoen eksemplare van die album verkoop. In Oktober 1999 is ''Where I'm Headed* as derde enkelspeler van die album uitgebring.

## Diskografie 
* *Playing My Game* (1999)
* *Another Day* (2003)
* *Lost in a Moment* (2005)
* *Twist the Truth'' (2009)

## Eksterne skakels 
* Amptelike webwerf   
* MySpace-profiel 
* Internet-rolprentdatabasis-profiel
X (sosiale netwerk)

duimnael|links|400px|Die mees gewilde gemeenskapswebwerwe volgens lande:

**X**, voorheen bekend as **Twitter**, is 'n sosiale netwerk- en mikrojoernaaldiens wat gebruikers in staat stel om boodskappe, bekend as *tweets*, te versend en te lees. Tweets is teksgebaseerde boodskappe van tot 140&nbsp;karakters wat op die outeur se profiel gepubliseer word en aan die outeur se subskripsiegehoor, bekend as *followers* (volgelinge), gestuur word.

Die verstekverstelling is dat boodskappe in die openbaar vrygestel word, maar gebruikers kan aflewering beperk tot diegene in hul virtuele vriendekring. Gebruikers kan tweets via die Twitter-webwerf, SMS of ander eksterne toepassings stuur en ontvang. Alhoewel die Twitterdiens op sigself niks kos nie, betaal gebruikers wel vir toegangskostes soos internet- of SMS-fooie aan hul persoonlike telekommunikasiediensverskaffer.

Die 140-karakterbeperking wat boodskappe op Twitter dra is aanvanklik ingestel sodat boodskappe met SMS-kommunikasie versoenbaar sou wees, en hierdie beperking het tot gevolg gehad dat die snelskrif en internetsleng wat gewoonlik in SMS'e gebruik word, nou ook na die web gebring is. Die 140-karakterbeperking het ook die gebruik van URL-verkortingsdienste soos tinyurl, bit.ly en tr.im, en inhoudsakkommoderingsdienste soos Twitpic en NotePub aangemoedig, omdat hierdie inhoud en teks gewoonlik meer as 140 karakters beslaan.

Sedert dit in 2006 deur Jack Dorsey geskep is, het Twitter wêreldwyd beroemd en gewild geraak. Dit word soms as die "SMS van die internet" beskryf.

Twitter het hul nuus- en inligtingsnetwerkstrategie in November 2009 beklemtoon deur die vraag wat dit gebruikers vir statuswysigings vra van "What are you doing?" (Afrikaans: *Wat doen u?*) na "What's happening?" (Afrikaans: *Wat gebeur?*) te verander. Twitter word deur Alexa se webverkeeranalise as een van die vyftig gewildste webwerwe ter wêreld gelys. Alhoewel skattings oor die aantal daaglikse gebruikers van die diens verskil omdat die maatskappy nie die aantal aktiewe rekeninge bekend maak nie, het 'n Compete.com-webjoernaalinskrywing in Februarie 2009 Twitter as die derdegrootste sosiale netwerk aangedui gebaseer op hul beraming van 6&nbsp;miljoen unieke maandelikse besoekers en 55&nbsp;miljoen maandelikse besoeke. Sedert Oktober 2022 is Elon Musk die enigste aandeelhouer van Twitter, nadat hy 100% van die maatskappyaandele vir VS$44 miljard verkry het.

## Verwysings 
## Eksterne skakels 
*  Amptelike webwerf
Sissel Kyrkjebø

**Sissel Kyrkjebø** (IFA: [sɪsəl ʃʏrʃəbə] (Engelse uitspraak), [sɪsəl çʏrçəbø] (Noorse uitspraak); * 24 Junie 1969 in Bergen, Noorweë), ook bekend as bloot **Sissel**, is 'n Noorse sopraan.

Sy is die bekendste vir die sang van die Olimpiese Gesang (Hymne Olympique) tydens die Opening- en Afsluitingseremonies vir die Olimpiese Winterspele 1994 in Lillehammer, Noorweë, vir duette met Plácido Domingo, Charles Aznavour, José Carreras, Neil Sedaka, Warren G, Dee Dee Bridgewater, Josh Groban, Diana Krall, Russell Watson en The Chieftains, en vir haar deelname aan die *Titanic*-rolprentklankbaan.

Kyrkjebø het haar eerste Amerikaanse Grammy-nominasie op 6 Desember 2007 ontvang vir 'n samewerking met die Mormon Tabernacle Choir. *Spirit of the Season* (Afrikaans: *Gees van die seisoen*), 'n versameling liedere van die koor se Kerskonsert in 2006 saam met Noorse opneemkunstenaar Kyrkjebø en die Orchestra at Temple Square, is vir die Best Classical Crossover Album of the Year-toekenning genomineer, asook vir Best Engineered Classical Album.

Kyrkjebø word as een van die wêreld se voorste crossover-soprane geag. Haar musikale styl strek die omvang van popopnames en volksliedjies, tot klassieke stem en opera-arias. Sy besit 'n kristalstem en wye stembereik en swengel af van mezzosopraannote, in arias soos "Mon cœur s'ouvre à ta voix" van Camille Saint-Saëns se opera *Samson et Dalila*, tot die F herstellingsteken bo sopraan C. Sy sing hoofsaaklik in Engels en Noors, maar het ook liedere in Sweeds, Deens, Gaelies, Italiaans, Frans, Russies, Yslands, Faroëes, Duits, Māori, Japannees en Latyn gesing.

Kyrkjebø se gekombineerde soloalbumverkope (nie insluitend van klankbane en ander albums waartoe sy bygedra het nie) tel 10&nbsp;miljoen, die meeste waarvan in Noorweë — 'n land met 'n bevolking van 4,7&nbsp;miljoen mense. 'n Aansienlike aantal albums is egter ook in Swede en Denemarke verkoop. Met haar bydraes tot die *Titanic*-klankbaan, *Christmas in Vienna* en ander samewerkings, tel haar albumverkope by die 35&nbsp;miljoen items.

'n Roos wat deur Poulsen Roser geteel is, is na Kyrkjebø vernoem en sy het die roos op 4 Augustus 2009 in Baronie Rosendal gedoop.

## Diskografie 
### Soloalbums 
* *De beste, 1986–2006* (2006, Noorse uitgawe)
* *Into Paradise* (2006, Britse uitgawe)
* *Nordisk Vinternatt* (2005)
* *My Heart* (2003)
* *Sissel* (2002, Amerikaanse uitgawe)
* *Sissel in Symphony* (2001)
* *All Good Things* (2000)
* *Fire In Your Heart* (1998, Japannese uitgawe)
* *Innerst i sjelen* (1994)
** Uitgegee as *Deep Within My Soul* in Brittanje
* *Vestland, Vestland* (1993, Japannese uitgawe)
* *Gift Of Love* (1992)
* *Amazing Grace* (1991, Japannese uitgawe)
* *Soria Moria* (1989)
* *Glade jul* (1987)
* *Sissel* (1986)

## Verwysings 
## Eksterne skakels 
* Amptelike webwerf
Peterhof

duimnael|Van die fonteine by Peterhof.
**Peterhof** (Russies: Петергоф, *Petergof*; tussen 1944 en 1997 amptelik Петродворец *Petrodworets*) is 'n nedersetting in die federale distrik Sint Petersburg, 29 km wes van die middestad aan die suidkus van die Golf van Finland se Newabaai geleë. Dit het ’n bevolking van 64&nbsp;791 (2002-sensus). Peterhof was tot en met 1998 'n selfstandige munisipaliteit; intussen is dit administratief by Sint Petersburg ingesluit.

Dit bevat twee kampusse van die Staatsuniversiteit van Sint Petersburg, asook ’n  paleiskompleks met 'n dertigtal geboue en tuine wat in 1723 aangelê is op bevel van tsaar Pieter die Grote. Dit word soms die "Russiese Versailles" genoem.

## Verdere leesstof 
* King, Greg: *The Court of the Last Tsar. Pomp, Power, and Pageantry in the Reign of Nicholas II*. Hoboken NJ: John Wiley & Sons 2006

## Eksterne skakels 
* Peterhof-kaart
* Peterhof – amptelike webwerf (in Engels en Russies
Somerpaleis

duimnael|regs|200px|Die Somerhuis.

**Somerpaleis** (Russies: Летний дворец; *Ljetni dworets*) is die naam van drie Russiese keiserlike wonings in Sint Petersburg. Net een van hulle staan vandag nog.

## Somerhuis 
Die Somerhuis (1710–1714), een van die eerste geboue in Sint Petersburg en klein in vergelyking met ander keiserlike wonings, is deur Domenico Trezzini in die Barok-styl ontwerp vir tsaar Pieter die Grote. Die klipgebou, wat steeds staan, het net vier hoofkamers.

## Somerpaleise 
300px|duimnael|Die Somerpaleis van keiserin Elisabeth in 1756.
Daar was eers twee Somerpaleise voor in die Somertuin. Albei is deur Bartolomeo Rastrelli ontwerp vir Russiese keiserinne. Die eerste een (1730) was ’n eenverdiepinggebou in ’n Barok-styl met 28 kamers en ’n groot sentrale saal.

Die tweede een (1741–1744) was ’n groot, indrukwekkende malvapienk gebou met 160 vergulde kamers, ’n kerk en fonteine. Dit was die hoofwoning van keiserin Elisabeth. Katharina die Grote het egter haar hof verskuif na die Winterpaleis. 'n Jaar ná haar dood het haar seun, keiser Paul, wat daar gebore is, gelas dat die verwaasloosde gebou gesloop en vervang word met 'n nuwe woning, die Sint Michail-kasteel.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Summer Palace (Saint Petersburg)*

## Eksterne skakel 
* Somerpaleis in Ensiklopedie van Sint Petersburg
Pawlofsk-paleis

duimnael|250px|Die Pawlofsk-paleis.
duimnael|250px|Die paleis en park in 1808.

**Pawlofsk** (Russies: Павловск) is ’n dorp in Sint Petersburg, Rusland, net suid van Tsarskoje Selo. In 2002 het dit ’n bevolking van 14&nbsp;960 gehad.

Die dorp het ontstaan rondom die Pawlofsk-paleis, wat gebou is op ’n stuk grond wat Katharina die Grote aan haar seun, Paul (Russies: Павел; Pawel), geskenk het met die geboorte van sy oudste seun. In 1780 het die argitek Charles Cameron ’n paleis in die Nieu-Klassieke styl vir Paul ontwerp.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Pavlovsk Palace

## Eksterne skakels 
* Amptelike webtuiste
* Pawlofsk-paleis en -tuin
* Die Pawlofsk-park
Suid-Afrikaanse algemene verkiesing van 1981

Die **Suid-Afrikaanse parlementsverkiesing van 1981** het op 28 Januarie 1981 plaasgevind. Die Nasionale Party onder Eerste Minister P.W. Botha het weer 'n oorweldige oorwinning behaal.

Botha het die verkiesing vroeg aangekondig te rede van die stryd tussen die sogenaamde *"verligtes"* ("verligte konserwatiewes" onder die leiding van Botha) en die *"verkramptes"* (konserwatiewes onder die leiding van Andries Treurnicht) binne die regerende Nasionale Party oor die hervorming van die regering.

Die NP het 131 van die 165 setels gewen. Die ultrakonserwatiewe Herstigte Nasionale Party van Jaap Marais het sterk vertoon en 14,09% van die stemme behaal, maar kon weer nie slaag om 'n setel te wen nie. De opposisie Progressiewe Federale Party van Frederik van Zyl Slabbert, sterk gekant teen apartheid, het sy aantal setels van 17 tot 26 opgestoot. Die Nuwe Republiekparty het verder teruggeval, en het 2 setels verloor.

## Uitslag 
[duimnael|links|Setels in die [Volksraad van Suid-Afrika na die 1981-verkiesing

]]

## Verwysings
Sint Pieterskerk, Riga

duimnael|regs|200px|Sint Pieterskerk, Riga

Die **Sint Pieterskerk** (Duits *Petrikirche*, Lets *Svētā Pētera evaņģēliski luteriskā baznīca* - "Evangelies-Lutherse Sint Pieterskerk") was tydens die Middeleeue die hoofkerk van Riga, die hoofstad van Letland. Die eerste verwysing na die kerkgebou - die belangrikste in Riga naas die domkerk - dateer uit die jaar 1209. Die kerk word as een van die meesterwerke van Noord-Duitse baksteenboukuns in die Oosseegebied beskou.

duimnael|links|200px|Die toring van die Sint Pieterskerk

Die huidige Renaissance-gebou het in drie boufases ontstaan - die sentrale gedeelte gedurende die 13de eeu, die koor met kapelkrans, wat deur Johann Rumeschottel ná 1408 volgens die voorbeeld van Rostock se Maria-kerk, en die toring, waarvan die ontwerp aan Hamburg se Sint-Michaelis-kerk ontleen is, vanaf die 15de eeu.

Die oudste gedeeltes van die gebou, wat tot vandag toe bewaar gebly het, is tussen 1408 en 1409 deur die plaaslike gilde van koopmans in die Gotiese styl opgerig. Die invloedryke Hanseatiese koopmans het openlik meegeding met die Domkerk van Riga, wat as setel van die aartsbiskop gedien het, en het besluit om 'n meer indrukwekkende kerkgebou te bou. Die Sint Pieterskerk is in die loop van eeue verskeie kere - onder meer ná 'n aantal brande in die 15de eeu - omgebou, en sy eerste houttoring het in 1491 ontstaan. 

Met 'n hoogte van 136 meter was hierdie toring een van die hoogste geboue in die destydse Europa. 'n Altaarbeeld in die kerk se Mariakapel, wat deur Albrecht Dürer geskep is, is in 1524 tydens 'n Protestantse beeldestorm vernietig.

Die houttoring is altesaam vier keer verniel, vir die eerste keer in 1666 en vir die laaste keer op 29 Junie 1941, toe Riga met artillerievuur bestook is. Die kerk het destyds afgebrand en die toring ineengestort. Die heropbou het in 1973 begin, en die kerk is van 'n hysbak voorsien wat besoekers na die tweede galery van die toring teen 'n hoogte van 72 meter neem. Die toring se dakstoel is van yster vervaardig om brande te voorkom, terwyl sy spits van 'n goue haan, die sogenaamde *Petergailis* as simbool vir Riga se vasbeslotenheid om die stad te herbou, voorsien is.

Tydens elke heropbou is 'n glas vanuit die toringspits na benede gegooi, en die aantal skerwe, waarin die glas gebreek het, het die eeue versinnebeeld oor wat die toring sou staan. Gedurende die tweede heropbou het die glas in 'n hoop strooi beland en net in twee dele gebreek. Tydens die laaste heropbou in 1973 het die glas 'n talle stukkies gebreek, en die bewoners van Riga is nou oortuig dat die Sint Pieterskerk tot in alle ewigheid sal staan.

## Verwysings 
## Eksterne skakels
Wladimir-paleis

[duimnael|250px|Uitsig vanaf die oewer van die [Newarivier.]]
duimnael|180px|Ingang na die hooftrap van die Wladimir-paleis.

Die **Wladimir-paleis** (Russies: Владимирский дворец; Wladimirski dworets) is die laaste paleis in Sint Petersburg wat vir die keiserlike familie gebou is. ’n Span argitekte het dit ontwerp vir tsaar Aleksander II se seun, groothertog Wladimir Aleksandrowitsj. Bouwerk het van 1867 tot 1872 geduur. Ná die Russiese Rewolusie is die paleis deur wetenskaplikes gebruik en dit het dus beter bewaar gebly as die meeste ander keiserlike wonings.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Vladimir Palace*
* Памятники архитектуры Ленинграда. 4-е изд., перераб. Л., 1975.
* T. A. Solovyeva, *Dvortsovaya Naberezhnaya*, Sint Petersburg, 2005 ()
* E. S. Chmelnitskaja, *Farfor w sobrani Dwortsa welikowo Wladimira Aleksandrowitsja*, Sint Petersburg, 2006 ()

## Eksterne skakels
Jelagin-paleis

duimnael|300px|Die Jelagin-paleis in Sint Petersburg.

Die **Jelagin-paleis** (Russies: Елагин дворец; *Jelagin dworets*), wat in 1822 voltooi is, is ’n paleis op Jelagin-eiland in Sint Petersburg. Dit was die somerwoning tydens die bewind van tsaar Aleksander I en is deur die argitek Carlo Rossi ontwerp vir Aleksander sa ma, Maria Fjodorowna. Dit is tydens die Tweede Wêreldoorlog verwoes, maar is later herbou en huisves tans ’n museum.

## Verwysings 
:''Hierdie artikel is merendeels vertaal vanaf die Engelse Wikipedia-artikel

## Eksterne skakels 
* Webwerf met foto's uit 1909 en inligting oor Jelagin-paleis
* Foto's van die binnekant van die paleis
Tauris-paleis

duimnael|250px|Die Tauris-paleis en sy tuine in die vroeë 20ste eeu.
duimnael|250px|Die paleis in 2012.

Die **Tauris-paleis** (Russies: Таврический дворец; Tawritsjeski dworets) is een van die grootste en histories belangrikste paleise in Sint Petersburg, Rusland.

## Potjomkin 
Prins Grigori Potjomkin van Tauris het sy gunsteling-argitek, Iwan Starof, gevra om die paleis te ontwerp in ’n Palladiaanse styl. Starof het ook ’n groot park en hawe voor die paleis ingesluit wat deur ’n kanaal met die Newarivier verbind was. Bouwerk het in 1783 begin en ses jaar geduur. Die ontwerp van dié vername edelman se woning is regdeur die Russiese Ryk nageboots.

Ná sy dood het Katharina die Grote, wat sy minnares was, die paleis gekoop en die argitek Fjodor Wolkof aangestel om dit in ’n somerpaleis vir haar te omskep.

In die 19de eeu het die argitekte Carlo Rossi en Wasili Stasof dit in ’n woning vir minder belangrike adellikes verander. Danspartye en uitstallings is daar gehou tot in 1906, toe dit die setel van die eerste Russiese parlement geword het. Ná die Russiese Rewolusie het dit die Voorlopige Regering gehuisves.

Sedert die 1990's is die Tauris-paleis die setel van die Interparlementêre Vergadering van Lidlande van die Gemenebes van Onafhanklike State (GOS).

## Verwysings 
:*Hierdie artikel is merendeels vertaal vanaf die Engelse Wikipedia-artikel :en:Tauride Palace*
* Djatsjenko, L.I. en Krotof, M.I. *Tawritsjeski dworets: prosjloje i nastojasjeje.* Sint Petersburg, 2002.
* Sjoeiski, W.K. *Tawritsjeski dworets.* Sint Petersburg, 2003.

## Eksterne skakels 
* Tauris-paleis in die Ensiklopedie van Sint Petersburg
Strelna

duimnael|250px|Die Konstantyn-paleis tydens die viering van Sint Petersburg se 300-jarige bestaanjaar.

**Strelna** (Russies: Стрельна) is ’n historiese nedersetting aan die Golf van Finland, sowat halfpad tussen Sint Petersburg en Peterhof in Rusland. Dit het ’n bevolking van 12&nbsp;751 (2002-sensus).

## Pieter die Grote tot die Rewolusie 
Dit was aanvanklik die landgoed van ’n Sweedse kanselier. In 1714 het Pieter die Grote die argitek Jean Baptiste Le Blond aangestel om ’n somerwoning daar te bou. Le Blond wou die paleis op ’n ronde eiland bou, maar hy is dood nadat slegs die tuine uitgelê was. In 1718 is ’n tydelike houtpaleis daar gebou wat tydens jagtogte gebruik is.

Die argitek Nicholo Michetti het die projek oorgeneem en ’n hoeksteen is in 1720 gelê, maar daar is toe ontdek dat dit onmoontlik was om fonteine daar aan te lê. Pieter het toe sy aandag toegespits op die nabygeleë Peterhof en alle werk aan die Strelna-paleis is gestaak.

Toe Pieter se dogter, Elisabeth, die troon in 1741 bestyg, het sy besluit om haar pa se projek te voltooi. Die argitek Bartolomeo Rastrelli is aangestel om Michetti se ontwerp aan te pas. Rastrelli se tyd is egter in beslag geneem deur die bou van ander paleise en die Strelna-paleis het onvoltooi gebly tot aan die einde van die eeu.

In 1797 is Strelna gegee aan groothertog Konstantyn Pawlewitsj, die tweede oudste seun van keiser Paul. Hy het die paleis teen 1807 laat voltooi. Dit het in sy familie se besit gebly tot met die Russiese Rewolusie. Die paleis is daarna verwaarloos en in die Tweede Wêreldoorlog byna heeltemal verwoes. Nog net die mure het ná die oorlog gestaan.

## Die 21ste eeu 
Eers in 2001 het Wladimir Poetin gelas dat die paleis volgens Le Blond se oorspronklike planne herbou word as ’n presidensiële woning in Sint Petersburg.

Ter voorbereiding van die viering van die 300-jarige bestaan van Sint Petersburg in 2003 het die Russiese regering die paleis en die terrein laat restoureer as ’n konferensiesentrum en presidensiële woning. Die gerestoureerde Konstantyn-paleis het meer as vyftig staatshoofde gehuisves. Drie jaar later, in Julie 2006, is die 32ste G8-beraad daar gehou. Tydens die beraad het die wêreldleiers in 18 luukse-huisies teen die see gebly. Elk van die huisies is genoem na ’n historiese Russiese dorp. Die vroeë 19de-eeuse stalle is omskep in ’n vierster-hotel vir ander besoekers.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Strelna

## Eksterne skakels 
* Strelna in die Ensiklopedie van Sint Petersburg
* Amptelike webtuiste van die Konstantyn-paleis
* Foto's van Strelna I
* Foto's van Strelna II
* Foto's van Strelna III
* Foto's van Strelna IV
* Die binnekant van die paleis I
* Die binnekant van die paleis II
Paleis van Groothertog Aleksei Aleksandrowitsj

duimnael|350px|Die Paleis van Groothertog Aleksei Aleksandrowitsj aan die Moika-rivier in Sint Petersburg.

Die **Paleis van Groothertog Aleksei Aleksandrowitsj** is geleë aan die oewer van die Moika-rivier in Sint Petersburg, Rusland. Groothertog Aleksei was die sesde kind van tsaar Aleksander II. Ná ’n besoek aan Amerika en Japan het hy ’n gebou aan die oewer van die Moika-rivier gekoop wat hy deur die argitek Maximilian Messmacher laat herbou het. ’n Ander styl is vir elk van die fasades gekies.

In 1910 is ’n deel van die tuin verkoop vir die bou van ’n lekkergoedfabriek. Hoewel die paleis in 1968 as ’n nasionale baken aangewys is, het dit jare lank verwaarloos gebly. Dit word tans gerestoureer en sal in Desember 2008 heropen word as die Huis van Musiek.

## Verwysings 
:''Hierdie artikel is merendeels vertaal vanaf die Engelse Wikipedia-artikel Beloselsky-Belozersky Palace

## Eksterne skakels
Marmerpaleis

duimnael|280px|Marmerpaleis

Die **Marmerpaleis** (Russies: Мраморный дворец; *Mramorni dworets*) was een van die eerste Nieu-klassieke paleise in Sint Petersburg, Rusland. Dit is oos van die Winterpaleis geleë.

Dit is deur graaf Grigori Orlof, ’n minnaar van Katharina die Grote en een van die magtigste edelmanne van die 1760's, laat bou. Bouwerk het in 1768 begin volgens die planne van Antonio Rinaldi. Die naam kom van die oorvloedige gebruik van ’n groot verskeidenheid kleure marmer – van ’n growwe Finse graniet tot pienk Kareliese marmer en wit en blougrys Oeral-marmer. Altesaam 32 kleure marmer kan onderskei word.

Die paleis huisves tans permanente uitstallings van die Russiese Staatsmuseum.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Marble Palace*
* Pawlowa, S.W. en Matwejef, B.M. *Mramorni dworets*. Sint Petersburg, 1996.
* Oechnalef, A.E. *Mramorni dworets w Sankt-Peterboerge*. Sint Petersburg, 2002.